# Handlingsplan for: Fællesoffentligt testmiljø

Indholdsfortegnelse

[Handlingsplan for anbefalinger til projektet 2](#_Toc536105439)

[Anbefalinger 2](#_Toc536105440)

[1. Det anbefales, at projektet etablerer egen styregruppe med en dedikeret formand/product owner med et tilstrækkeligt mandat. 2](#_Toc536105441)

[2. Det anbefales, at projektet sikrer sig at der tilflyder de relevante erfaringer fra leverandører af IT-løsninger. 2](#_Toc536105442)

[3. Det anbefales, at projektet mapper leverancer i deres udviklingsplan til gevinster og omkostninger indenfor det nuværende scope. Kan udføres i agil terminologi (epics). 2](#_Toc536105443)

[4. Det anbefales, at projektet opstiller principper for den decentralisering af ansvar der er nødvendig for udvidelser af funktionaliteten igennem etableringen af yderligere mocks/stubbe. 3](#_Toc536105444)

[5. Det anbefales, at projektet tyderligør, at de væsentligste gevinster ved mock-løsningen er at facilitere testdata og SPOC og i nogen grad understøtte udvikling af tværgående brugerrejser. 3](#_Toc536105445)

[6. Det anbefales, at projektet tydeliggør dets evne til at facilitere test for projekter, der benytter sig af henholdsvis traditionelle og moderne udviklingsmetoder. Ligeledes anbefales det, at projektet tydeliggør, i hvilken grad det understøtter henholdsvis tekniske test og forretningsmæssige test. 3](#_Toc536105446)

[7. Det anbefales, at projektet indsamler de relevante begrebs- og informationsmodeller i MVP’en, og tilføjer dem til projektdokumentationen. 3](#_Toc536105447)

[8. Det anbefales, at projektet forholder sig til temporalitet i testscenarier, og om dette er indenfor scope af MVP’en. 3](#_Toc536105448)

[Tværgående anbefalinger 3](#_Toc536105449)

[9. Det anbefales, at der i FODS træffes beslutning om, hvorvidt strategien for test bør indeholde et princip om decentralisering. 3](#_Toc536105450)

[10. Det anbefales, at de næste generationer af centrale infrastrukturkomponenter bestræber sig på at følge en homogen arkitektur dokumentationspraksis. 4](#_Toc536105451)

[Opsummering på handlingsplan 4](#_Toc536105452)

[Øvrige bemærkninger til arkitektur-reviewet 4](#_Toc536105453)

#

# Handlingsplan for anbefalinger til projektet

Projektet takker for dialogen/perspektiverne som blev givet på mødet og er i hovedtræk enig i reviewboardets vurdering af projektets efterlevelse af de 8 arkitekturprincipper i Fællesoffentlig Digital Arkitektur (FDA).

Nedenfor følger projektets handlingsplan på baggrund af anbefalingerne. Det understreges, at nærværende handlingsplan og angivne konsekvenser for scope, tid og økonomi er projektets estimat, godkendt af projektejer, men at den endnu ikke er behandlet i projektets styregruppe.

## Anbefalinger

### 1. Det anbefales, at projektet etablerer egen styregruppe med en dedikeret formand/product owner med et tilstrækkeligt mandat.

En ændring af projektets styringsmodel vurderes ikke hensigtsmæssig på nuværende tidspunkt, henset til projektets korte levetid (afsluttes medio 2019). Muligheden for at opnå en selvstændig styringsramme i løbet af dette tidsrum vurderes at være begrænset, og fordelene ved at være forankret i den samme interessentkreds og det samme ledelsesniveau, der styrer udviklingen af den nye generation af infrastrukturkomponenterne NemLog-in, Digital Post og MitID vurderes at opveje ulemperne ved at være et lille projekt i en stor styregruppe.

Projekt Fællesoffentligt Testmiljø (FOTM) tilslutter sig vurderingen af, at den efterfølgende agile udvikling af produktet FOTM vil have nytte af en mere produktnær styringsmodel, der tilgodeser en agil beslutningsproces og en bredere forankring af arkitekturstyringen.
Projektet er i den forbindelse i færd med at lave en styringsmatrix efter RACI-modellen (**R**esponsible, **A**ccountable, **C**onsulted, **I**nformed), der skal fungere som oplæg for arbejdet med FOTM governance. Projektet vil færdigudvikle denne nye styringsmodel i forbindelse med planlægningen og oprettelsen af FOTMs grundorganisation i projektets gennemførelsesfase.

### 2. Det anbefales, at projektet sikrer sig at der tilflyder de relevante erfaringer fra leverandører af IT-løsninger.

Projektet udvider interessentkredsen målrettet, så den afspejler myndigheder, private interessenter og deres leverandører. Projektet planlægger bl.a. deltagelse med oplæg i to konferencer i foråret med henblik på at invitere interessenter til dialog om behov og muligheder. Et netværk for testfaglige personer planlægges endvidere etableret som del af projektets gennemførelsesfase. Sammen med en governancemodel for produktet FOTM forventer projektet herved at imødekomme anbefalingen.

### 3. Det anbefales, at projektet mapper leverancer i deres udviklingsplan til gevinster og omkostninger indenfor det nuværende scope. Kan udføres i agil terminologi (epics).

Projektet reviderer gevinstdiagrammet, så det mere tydeligt afspejler projektets nuværende scope, og lægger en plan for gevinstrealisering. Det reviderede materiale forelægges styregruppen i marts 2019. Denne tilpasning, kombineret med en detaljeret nedbrydning af leverancerne i agil terminologi, betyder, at projektet forventer at imødekomme anbefalingen.

### 4. Det anbefales, at projektet opstiller principper for den decentralisering af ansvar der er nødvendig for udvidelser af funktionaliteten igennem etableringen af yderligere mocks/stubbe.

Anbefalingen imødekommes i det forestående leverancearbejde med hhv. governancemodel og anvendelsesaftaler. Projektet ønsker i den forbindelse at bidrage til indstillingen til Styregruppen for Data og Arkitektur (SDA) vedrørende den tværgående anbefaling 10, der er forudsætningsskabende for det videre arbejde.

### 5. Det anbefales, at projektet tyderligør, at de væsentligste gevinster ved mock-løsningen er at facilitere testdata og SPOC og i nogen grad understøtte udvikling af tværgående brugerrejser.

Projektet fastholder, at den forventede mock-løsning skaber selvstændig værdi. Projektet er enig i reviewboardets anbefaling om, at det skal fremgå mere tydeligt, at der er et understøttende formål i forhold til projektets øvrige leverancespor. Arkitekturdefinitionsdokumentet og projektgrundlaget udbygges derfor med et ledelsesresume og en uddybning af formålet med et Minimum Viable Product (MVP) på den tekniske løsning, i forhold til at understøtte udviklingen af forvaltningsorganisationen, samt levering, anvendelse og udbygning af testdata.

### 6. Det anbefales, at projektet tydeliggør dets evne til at facilitere test for projekter, der benytter sig af henholdsvis traditionelle og moderne udviklingsmetoder. Ligeledes anbefales det, at projektet tydeliggør, i hvilken grad det understøtter henholdsvis tekniske test og forretningsmæssige test.

Arkitekturdefinitionsdokumentet (ADD) indeholder en kort foreløbig anvendelsesbeskrivelse. Denne udbygges i første omgang med uddybende beskrivelser, der sikrer at anbefalingen følges.

### 7. Det anbefales, at projektet indsamler de relevante begrebs- og informationsmodeller i MVP’en, og tilføjer dem til projektdokumentationen.

Projektet planlægger at gennemføre en konsolidering og udarbejdelse af samlede begrebs- og informationsmodeller i gennemførelsesfasen. I den forbindelse forventes projektet snart at blive tilført kompetencer for at imødekomme anbefalingen.

### 8. Det anbefales, at projektet forholder sig til temporalitet i testscenarier, og om dette er indenfor scope af MVP’en.

Temporalitet beskrives i regi af SPOC-leverancen og indføres i ADD. Projektet vil i forbindelse med vejledning om anvendelsen af mocks uddybe styringen af temporalitet.

## Tværgående anbefalinger

### 9. Det anbefales, at der i FODS træffes beslutning om, hvorvidt strategien for test bør indeholde et princip om decentralisering.

Projektet tilbyder sit bidrag til den indstilling, der skal sendes til SDA, med henblik på at sikre overførsel af viden til de aktiviteter, der imødekommer anbefaling nr. 4 om decentrale principper.

### 10. Det anbefales, at de næste generationer af centrale infrastrukturkomponenter bestræber sig på at følge en homogen arkitektur dokumentationspraksis.

Projektet anbefaler, at denne opgave vedrørende ensretning af arkitekturdokumentation stilles til og løftes i DIGST arkitekturboard.

Anbefalinger, der er kategoriseret som tværgående anbefalinger behandles af sekretariatet i initiativ 8.1. Sekretariatet koordinerer med projektet hvor relevant.

## Opsummering på handlingsplan

Projektet bestræber sig på at efterleve anbefalingerne bedst muligt i projektet og senest i forbindelse med endelig overlevering til drift, hvilket er planlagt til ultimo juni 2019.

# Øvrige bemærkninger til arkitektur-reviewet

Projekt FOTM værdsætter de eksterne synvinkler på arkitekturarbejdet. Projektet imødeser en opfølgning fra FDA sekretariat i løbet af de følgende 6 måneder.